दोहा, कतार, भदौ ६ । खाडी मुलुक कतारमा आयोजना गरिएको खुल्ला भलिबल प्रतियोगिताको उपाधी गुल्मी सेवा समाजले हात पारेको छ । मुस्लिम धर्मावलम्बीहरूको महान पर्व इदको अवसरमा कतारको साइलिया स्थित बुटेक कम्पनीका नवगठित युवा समूहले आयोजना गरेको उक्त प्रतियोगितामा समाजले प्रथम स्थान हासिल गरेको हो ।
खेलको फाईनल चरणमा म्याग्दी समाजलाई हराउँदै प्रथम स्थान सहित खशी, नगद र प्रामाण पत्र हात पार्न सफल भएको छ । कुल १६ टिमहरु सहभागी रहेको उक्त प्रतियोगिता अत्यन्तै रोचक एवम उत्साहजनक भएको थियो । खेल हेर्न उपस्थित हुनु भएका बिभिन्न बुद्धिजिवि, बिशिष्ट व्यक्तित्व, पत्रकार लगायत दर्शकहरुले खेल मैदान खचा-खच भरिएको थियो । अत्यधिक गर्मीका कारण खेल रातको समयमा सन्चालन गरिएको थियो । बाबुलाल पुनको क्याप्टेनशिपमा मैदानमा उत्रेको गुल्मी जिल्ला समाजको टोलिमा धन बहादुर बोहोरा, मिलन थापा, हिमाल बलाल, हित बहादुर पुन, बिष्णु गिरी, राजु पाण्डे, होम बहादुर र पदमको सहभागिता रहेको थियो । गुल्मीन्युज डट कमको बधाई छ, सम्पूर्ण खेलाडिहरु र समस्त गुल्मी सेवा समाज दोहा परिवारलाई ।
धुर्कोट (गुल्मी), भदौ २५- हतियारधारी व्यक्तिहरुले गुल्मीको कुर्घामा करिब १० लाख रुपियाँको लुटपाट गरेका छन् । कुर्घा गाविस-३ कोट भन्ने स्थानको त्रिरत्न सपिङ सेन्टरमा गएराति पाँचजना नचिनेका व्यक्तिले पेस्तोल र धारिलो हतियार देखाई नगद, गरगहना र पसलको सामान लुटपाट गरेका हुन्।
खाना खाने समयमा आएका लुटेराले पेस्तोल देखाई सबैलाई एउटै कोठामा थुनेर लुटेको घर मालिक ईश्वरसिं ठकुरीले बताए। ‘हामीले खाना खाँदै थियौँ, एक्कासि पेस्तोल बोकेका पाँचजना मान्छे आएर हातमा समाउँदै एउटै कोठामा बन्द गरे,’ ‘उनले भने, ‘हतियार देखेपछि हामी होस् गुमेजस्तै भयौँ, आनन्दसँग सबै लुटेर लगे।’
पीडितका अनुसार सो पसलबाट आठ तोला सुन, नगद रु ७० हजार, चारवटा मोबाइल सेट, कपडा र किराना सामानसहित करिब रु १० लाख बराबरको सामान लुटिएको छ। त्यस्तै सोही घरमा डेरा गरी बस्ने वामी गाविस घर भई कुर्घा निमाविका शिक्षक नवीन सापकोटाको कोठाबाट रु १५ हजारसहित नोकिया मोबाइल सेट चोरी भएको उहाँले बताए।
गएराति ९ बजेतिर आएका लुटेराले एक घन्टासम्म सबैलाई कोठामा बन्द गरी लुटेको स्थानीय प्रकास बरालले जानकारी दिए। लुटेराहरु भागेलगत्तै हारगुहार गर्दा स्थानीय युवा पिछा गर्दै जाँदा गाउँभन्दा पश्चिम बागलुङ जाने बाटोमा एक हजार ८०० नगद र १४ थान सुट खरबारीमा भेटिएको स्थानीय प्रकाश बरालले जानकारी दिए।
गएराति १० बजे स्थानीयले घटनाको बारेमा जानकारी गराए पनि नजिकै रहेको वामी प्रहरी चौकीबाट आज बिहान ११ बजेमात्रै प्रहरी लुटपाट भएको घरमा पुगेको थियो। रासस
गुल्मी, साउन २४ । बदलिँदो मौसमसंगै देशभर भाईरल ज्वरोका विरामी वढीरहेको वेला गुल्मीमा पनि भाईरलका विरामी वढेका छन् । विरामी वढेसंगै जिल्ला अस्पतालसँगै विभिन्न स्वास्थ्य संस्थामा उपचारका लागी विरामीहरुको चाप वढेको छ । जिल्ला अस्पताल तम्घासमा अहिले दैनिक १० जना सम्म भाईरलका मात्रै विरामी आउने गरेको जिल्ला स्वास्थ्य कार्यालय गुल्मीका प्रमुख डा. हरि वहादुर केसीले बताउनुभयो । जिल्लाका अरु ठाउँहरुमा पनि भाईरलका विरामी वढीरहेको स्वास्थ्यकर्मीहरुको भनाई रहेको छ ।
प्रदुषित पानी तथा वदलीँदो मौसमले गर्दा विरामीहरुको संख्या वढेको जिल्ला स्वास्थ्य कार्यालयले जनाएको छ । उमालेको पानी पिउने, सरसफाईमा ध्यान दिने, सावुन पानीले हात धोएर मात्रै खाने कुरा खाने लगायतका सर्तकता अपनाएमा भाईरलबाट वच्न सकिने स्वास्थ्यकर्मीहरुले बताएका छन् ।